Case ID: 1085253
Sentence 82: Cavabdeh tərəfindən “xxxx” şirkətinin direktoru İlham Əhmədov və Ramin Məmmədova ünvanlanan xx.xx.2016-cı il tarixli GC/12-150 saylı məktubun surətindən görünür ki, ilk iddia tələbi üzrə cavabdeh danışıqlar zamanı may ayının 8-də fevral və mart ayı üzrə borc öhdəliklərinin icra olunması və müqavilə üzrə icarə haqqının aprel ayından 10.000 manata keçirilməsi, ötən il üzrə yaranmış borc öhdəliyinin də yeni qiymətlərlə hesablanmasının müzakirə olunduğu və müəyyən razılıqlar əldə olunduğu, 2014-cü ildə obyekt icarəyə götürüldüyü andan obyektə 200.350 manatdan çox investisiya qoyulduğu, həmçinin 2 il ərzində binanın saxlanılması üçün cəmi 613.537 manat vəsait sərf olunduğu bildirilmiş, aprel ayının ödənişini dərhal ödəyərək əldə olunmuş razılıq əsasında icarə haqqının 10.000 manat olmaqla hər ayın 15-də ötən ayın icarə haqqının ödənilməsi qrafiki ilə ödənişləri həyata keçirməkdə davam edəcklərini, ötən il üçün qalıq borcun isə yaranmış fors-major vəziyyət səbəbindən iyun ayının sonu iyul ayının əvvəllərində göndəriləcəyini öhdəsinə götürdüyünü bildirmişdir.İş materiallarında olan Azərbaycan Respublikası Ədliyyə Nazirliyi Məhkəmə ekspertizası mərkəzinin xx xxx 2018-ci il tarixli, 8826 saylı ekspert rəyində qeyd olunmuşdur ki, ekspertizaya təqdim edilmiş, Cavabdeh və İddiaçı adlarından olan xx.xx.2014-cü il tarixli müqavilədə “İcarəyə verənin adından və onun tapşırığı ilə” hissəsində “İmza” qrafasındakı imza – İddiaçı tərəfindən icra olunmuşdur.